רוני רוס

רוני רוס (נולדה ב-8 בנובמבר 1949) היא מחלוצות ההיי-טק בישראל. מנכ"לית חברת ההיי-טק פנורמה , דירקטורית ופעילה חברתית. היזמת הראשונה שמכרה טכנולוגיה לחברת מיקרוסופט והאישה הראשונה בישראל שביצעה אקזיט.

ביוגרפיה

רוני רוס-פירון נולדה בתל אביב לאביבה ומיכאל פירון, עורך דין בולט ופעיל פוליטי. שני אחיה אף הם עורכי דין. דודה היה הטייס צבי זיבל.

בשירותה הצבאי שימשה כמש"קית ח"ן בחיל האוויר. החלה ללמוד לתואר ראשון במתמטיקה וסטטיסטיקה באוניברסיטה העברית בירושלים וסיימה לימודים אלה בהצטיינות באוניברסיטת תל אביב. בעלת תואר שני במדעי המחשב ממכון ויצמן למדע (סיימה בשנת 1975), ותואר שני במנהל עסקים (MBA), בהתמחות שיווק, מאוניברסיטת תל אביב (סיימה בשנת 1980, מצטיינת דיקן). את הדוקטורט שלה עשתה בתחום מדעי המחשב ב-UCLA (סיימה ב-1989).

החלה את הקריירה שלה כתוכניתנית בחברת סאיטקס. בין השנים 1980–1983 שימשה כמנהלת מערכות המידע בחברת "כיתן". בין השנים 1983–1986 עבדה בפיתוח עסקי בחברת "קונתהל".

בשנת 1993 ייסדה בישראל את חברת פנורמה, שעוסקת בפיתוח מוצרי תוכנה לתחום הבינה העסקית. את עיקר הפיתוח מימנה בעצמה. בשנת 1996 מכרה את טכנולוגית OLAP שפיתחה החברה לחברת מיקרוסופט תמורת כ-20 מיליון דולר. לאחר מכן החלה החברה להתמחות בפתרונות בינה עסקית המשלימים טכנולוגיה זו וכן פיתחה מערכות בינה עסקית שמתממשקות עם מערכות של חברת SAP. בשנת 2003 מטה החברה עבר לקנדה. בעקבות זאת, רוס העתיקה את מקום מגוריה למשך מספר שנים לטורונטו.

בשנת 2007 השתתפה כמשקיעה בעונה השנייה של תוכנית היזמות, "הכרישים", בערוץ 10.

בשנת 2012 ייסדה את חברת פרו-פרו, שפיתחה תכשיטים שניתנים להדבקה על הגוף.

כיהנה כדירקטורית בחברות ציבוריות, ממשלתיות ופרטיות. משקיעה ומלווה חברות הזנק.

מרצה בנושאי יזמות, טכנולוגיה ומוטיבציה עסקית. שימשה כמנטורית במכללת אפקה.

הייתה נשואה לגדעון רוס עד לפטירתו במאי 2023, ואם לשניים. מתגוררת בתל אביב.

פעילות ציבורית וחברתית
 הייתה חברת דירקטוריון בחברת "פאנדטק" (בין השנים 2005-2000).
 הייתה חברת דירקטוריון בחברת "רדקום" (בין השנים 2007-2002)
 הייתה נשיאה של פורום הנשים הבינלאומי (International Women’s Forum) בישראל (בין השנים 2015-2013)
 חברה בארגון בוגרי וורטון רקנאטי
 חברה באגודות ידידי מכון ויצמן למדע וידידי האופרה בתל אביב
 חברת חבר הנאמנים של מכללת "אפקה"
 חברת ועד קהילת צהלה (השכונה בה היא מתגוררת)

קישורים חיצוניים
 הפרופיל של רוני רוס, באתר סופרסונס
 הפרופיל של רוני רוס, באתר לינקדאין 
 אתר חברת פנורמה, אותה ייסדה ומנהלת רוני רוס 
 
 
 הרצאה של רוני רוס: סיפור של יזמות, במסגרת מפגש מועדון יזמות ועסקים Openuclub, באתר יוטיוב, 7 במרץ 2011
 חן אידן, גיק-על-אחת: רוני רוס, מייסדת ונשיאת חברת פנורמה, באתר גיקטיים, 2 בנובמבר 2011
 
 
 כתבות העוסקות ברוני רוס, באתר אנשים ומחשבים

הערות שוליים

מייסדות חברות תוכנה ישראליות
מייסדי חברות תוכנה ישראלים
יזמות ישראליות
יזמים ישראלים
מנהלות ישראליות
מנהלים ישראלים
מנכ"ליות ישראליות
מנכ"לים ישראלים
דירקטוריות ישראליות
דירקטורים ישראלים
פעילות חברתיות ישראליות
פעילים חברתיים ישראלים
צהלה: אישים
ערכים שנערכו במסגרת מיזם ויקי נשים
נשות עסקים ישראליות
אנשי עסקים ישראלים
בוגרות אוניברסיטת תל אביב
בוגרי אוניברסיטת תל אביב
בוגרי מכון ויצמן למדע
בעלות תואר דוקטור מאוניברסיטת קליפורניה בלוס אנג'לס
בעלי תואר דוקטור מאוניברסיטת קליפורניה בלוס אנג'לס
ישראליות שנולדו ב-1949
ישראלים שנולדו ב-1949